**Meelis Lao** (sündinud 10. aprillil 1966) on eesti ärimees, keda on peetud üheks Eesti allilma juhiks .

Kriminaalne minevik
-------------------

1988. aastal mõistis Harju maakohus Meelis Laole tingimisi vanglakaristuse inimeselt ebaseaduslikult vabaduse võtmise eest. [*viide?*]

13. detsembril 1995 tulistati Laod Tallinnas Tartu maanteel spordiklubi Flexer ees Kalašnikovist rinda ja 4. märtsil 1997 sai ta samas toimunud pommiplahvatuses raskeid vigastusi.

1997. aastal määras Helsingi 1. astme kohus talle kaheksakuuse tingimisi vanglakaristuse 18 000 liitri piirituse salakaubana Soome toimetamise eest .

2000. aastatel seostasid Eesti Päevaleht ja Eesti Ekspress Laod Peterburi organiseeritud kuritegevuse autoriteedi Konstantin Jakovleviga, kelle hüüdnimi oli Mogila  ja kes tapeti  2003. aastal. Jakovlev "väidetavalt suhtles tihedalt ärimees Meelis Laoga" ja «Meelisega (Meelis Lao – toim.) oli ta väga tihedalt seotud. Nad kohtusid sagedamini kui kord kuus, ka viimasel ajal. Peterburi siseasjade osakonna töötajate ja Peterburi ajakirjanike väitel vahendas Jakovlev Lao kütusetransiidiäri .

Majandustegevus
---------------

Ta on puuviljade hulgiettevõtte Megaviljad omanik.

Meelis Lao, Jüri Mõis, Even Tudeberg, Hannes Tamjärv ja Toomas Sildmäe asutasid koos transiidiettevõtte AS Meta-Eks, mis omandas ligi 1550 raudteetsisterni ja tegeles raudteevedudega kütusetransiidiäris kuni 2008. aastani. Ettevõtte 2008. aasta aruandest selgus, et vagunitele kulutati 653 miljonit krooni. Aastas teeniti nende rendist veidi üle 100 miljoni krooni ja lõpuks jäi puhaskasumiks 33 miljonit krooni..

Osalus poliitikas
-----------------

2001. aastal, kui Meelis Lao hea sõber Isamaaliitu kuuluv Jüri Mõis, kellega nad perekonniti ühist puhkust veetsid , oli Tallinna linnapea, tuli avalikuks, et Föderaalse Juurdlusbüroo (FBI) andmetel  on Lao Peterburi organiseeritud kuritegevuse esindaja Eestis. Samal ajal tõusis Lao Eesti poliitikaelus ootamatult kõrgele kohale, loobus aktiivsest ettevõtlusest ja asus koos Mõisaga võitlema Tallinna võimuliidu püsimise eest. Lao tõrjus ajakirjanduses avaldatud väiteid oma poliitikukarjäärist fraasiga: 

> „"Ma pole veel abilinnapea ametiks küps""
> 
> 
>  – 
> 
> 

2001. aastal teatas Eesti Päevaleht, et tema valduses olevad dokumendid tõestavad, et linnapea Jüri Mõis mängis Lao abil Lennusadama ala ebaseadusliku ehitaja kätte .

Lao pälvis tiitli "probleemide lahendaja" juba 1980. aastate lõpus, mil ta hoidis Hansapanga asutajatest Vene räkitit eemal. Tema teed on Hansapanga asutajatega korduvalt ristunud. Lao nimi jooksis koos Hannes Tamjärve ja Jüri Mõisaga läbi Eesti Raudtee erastamisskandaalis. Neid seostati konkursi võitnud Rail Estoniaga, kes tegi parima pakkumise, aga jäi erastamisest kõrvale, sest temaga oli seotud finantskuriteo eest USA-s tagaotsitavaks kuulutatud ja Eestis varjunime kasutanud Antonio Angotti.

Mõisa Tallinna linnapeaks oleku ajal meelitas Lao Mõisa toetajate leeri vene poliitikuid. Kui aga Robert Lepikson avalikustas, et Mart Laar lasi märki Edgar Savisaare foto pihta, siis väitsid Lao ja Mõis, et Lepikson üritas Laarilt välja pressida.

Meelis Lao aitas Rain Lõhmusel lahendada Balteco aktsionäride vahel puhkenud tüli. 

> „"Meelis Lao kasutamine kokkulepete saavutamiseks või läbirääkimistel kaalukeelena on tunduvalt efektiivsem kui inkassofirmade kasutamine. Tema meetodid on tulemusrikkad, ega Laod ilmaasjata suhtekorraldajaks kutsuta," iseloomustas Mõis."
> 
> 
>  – 
> 
>

Uued vastuolud seadusega
------------------------

2005. aastal anti Meelis Lao kohtu alla süüdistatuna omavolis, kui ta Viru tänaval asuvas McDonald'si toidukohas lahendas rentnike ja omanike (OÜ Tartelone, keda esindas Janar Stint, ja Fixor Investi vahel sõlmitud Valli 2/Viru 24/Müürivahe 38 äriruumi üürileping üürivaidlus), takistades kinnistu omanike soovile viidates McDonald'si avamist ega lasknud selle töötajaid asutusse , kuid pääses omavolitsemise süüdistusest, sest 2007. aasta kevadel muutunud seaduse järgi ei ole omavolitsemine kuritegu, kui sellega seoses ei kasutata vägivalda ega ähvardusi. 

> „:Laod, Stinti ja Paldrat süüdistati algselt selles, et nad tungisid 2004. aasta 8. septembri hommikul kell 6 tagaukse kaudu Viru tänava McDonald'si restorani, kutsusid kohale Feba OÜ turvateenistuse ja keelasid McDonald'si töötajatel toitlustuskohta siseneda"
> 
> 
>  – .
> 
> 

2008. aastal mõisteti Lao ja ettevõte ML Investments Group süüdi maksukuriteos, kus Tolli- ja Maksuamet tuvastas 2007. aastal 6,9 miljoni kroonise maksupettuse, kus riiki üritati petta fiktiivsete arvetega. Nii esitas üks osaühing ML Investments Groupile tasumiseks arveid tehingute eest, mis tegelikult ei toimunud. Ettevõtte finantsolukorra parandamiseks võttis Lao Gildilt Arbitrage'lt laenu intressiga 50%, kuid riskikapitalifondi aastaaruande kohaselt raha tagastatud pole ja fond on laenu eelmise aasta lõpu seisuga hinnanud alla 8,9 miljonini.

2009. aastal anti Lao uuesti kohtu alla süüdistatuna Tallinna ööklubi BonBon juures kevadel toimunud avaliku korra raskes rikkumises vägivallaga , mille eest 2010. aasta jaanuaris määras Harju maakohus Laole rahalise karistuse 21 315 krooni. Süüdimõistva maakohtu otsuse tühistas Tallinna Ringkonnakohus 12. aprillil ja õigeksmõistva ringkonnakohtu otsuse tühistas Riigikohus augusti lõpus. Tallinna Ringkonnakohus mõistis 23. novembril 2010 Lao "avaliku korra raske rikkumise süüdistuses" õigeks.

2019. aastal sõlmis ebaseaduslikule vabaduse võtmisele kaasaaitamises süüdistatud Meelis Lao kokkuleppe riigiprokuratuuriga ja Harju maakohtu poolt kinnitatud karistusleppe alusel asendas kohus kaheksa kuu pikkuse vangistuse 238 tunni ühiskondlikult kasuliku tööga. Riigiprokuratuuri süüdistuse järgi hoidsid süüdistatavad, Siim Kossar, Mark Raul Laanela ja Viktor Tiuliukov 2017. aasta novembris kinni 42-aastast meest, keda peksti korduvalt, ähvardati teda ja tema pereliikmeid kehalise väärkohtlemisega ja nõuti miljon euro tasumist. Konkreetselt süüdistati Siim Kossarit ebaseaduslikus vabaduse võtmises ja Meelis Laod sellele kaasaaitamises. Mark Rauli ja Viktorit süüdistati väljapressimises, mis on toime pandud grupis, suures ulatuses ja vabaduse võtmisega. Viktorit süüdistati samuti ka relvastatud röövimises.

2020. aasta detsembris saatis Riigiprokuratuur kohtusse kriminaalasja, milles Meelis Laod ja veel kolme meest süüdistatakse tulirelvade ja laskemoona ebaseaduslikus käitlemises ning ühe sõiduki süütamises.

Isiklikku
---------

Meelis Lao õpib 2009. aastast Tartu Ülikooli Avatud ülikoolis sotsiaaltööd[*viide?*].

Lao on Eesti juunioride karatemeister, Eesti NSV poksimeistrivõistluste raskekaalu pronks .

Lao on lahutatud  (eksnaine Ave) ja tal on kolm last.

Viited
------

1. ↑  Pax mafiosa ehk rahuleping allmaailmas[*alaline kõdulink*] Eesti Ekspress, oktoober 1995
2. ↑  Atentaat Meelis Laole[*alaline kõdulink*], Postimees 5. märts 1997
3. ↑  Risto Berendson, Eesti allilma juhid tapavad üksteist, Eesti Päevaleht, 06. aprill 1999
4. ↑  Raul Ranne, [Vene käsi Eesti kuritegevuseshttp://paber.ekspress.ee/viewdoc/B2876D7ACB6C77BBC2256D02006CA16D], Eesti Ekspress, 10.04.2003
5. ↑  Toomas Kümmel, Tapeti Eestiga seotud Vene allilmaliider Konstantin "Mogila" Jakovlev, Eesti Päevaleht, 26. mai 2003
6. ↑  Eestiga seotud Vene allilmaliider lasti Moskvas maha. Kas Meelis Lao läheb matustele?, Õhtuleht, 27.05.2003
7. ↑  Toomas Kümmel, Jüri Mõisa sõber Meelis Lao kohtus korduvalt Vene allilmajuhi "Mogilaga", Eesti Päevaleht, 17. mai 2001
8. ↑  Paavo Kangur, Jüri Mõis loobus naftaärist[*alaline kõdulink*], Naistemaailm.ee, 16 märts 2010
9. ↑  Jüri Mõis ja Meelis Lao puhkasid koos "linnuvabriku" Tarmo Bergiga[*alaline kõdulink*], Naistemaailm.ee, 26. märts 2001
10. ↑  Kärt Karpa, FBI: Lao vahendab Peterburi allilma, Eesti Päevaleht, 21. aprill 2001
11. ↑  Oliver Rand, Jüri Mõis ei usu Lao suhteid maffiaga, Eesti Päevaleht, 23. aprill 2001
12. ↑  Urmo Soonvald, Meelis Lao: ma pole veel abilinnapea ametiks küps, Õhtuleht, 02.11.2000
13. ↑  Toomas Kümmel, Mõis sokutas Lao vahendusel Lennusadama ala seaduserikkujale; Eesti Päevaleht, 25. aprill 2001
14. ↑  Mõis: Lao tegutseb efektiivselt, Äripäev, 13. detsember 2005
15. ↑  McDonald'sis jõu näitamine toob Laole kriminaalsüüdistuse, 11. veebruar 2005
16. ↑  Meelis Lao pääses seadusemuudatuse tõttu süüdistusest, Eesti Ekspress ,26.10.2007
17. ↑  Meelis Lao firma jäi süüdi maksupettuses, e24.ee, 14.09.2009
18. ↑  Meelis Lao firma on üle 11 miljoni krooni makse võlgu[*alaline kõdulink*], www.gossip.ee
19. ↑  Riigiprokuratuur saatis Meelis Lao taas kohtu ette, Delfi 2. september 2009
20. ↑  Riigikohus tühistas ööklubis kakelnud Meelis Lao õigeksmõistmise, www.DELFI.ee, 22. september 2010
21. ↑  Ringkonnakohus mõistis Meelis Lao õigeks, www.DELFI.ee, 23. november 2010
22. ↑  Kohus saatis Meelis Lao üldkasulikku tööd tegema, www.err.ee, 21.08.2019
23. ↑  Riigiprokuratuur saatis Meelis Lao taas kohtu ette, www.postimees.ee, 16. detsember 2020
24. ↑  Meelis Lao lõi kickpoksija nokauti, Eesti Ekspress, 21. veebruar 2009
25. ↑  Kaire-Külli Kuldbek, Mister Lao ja tema naised[*alaline kõdulink*], Kroonika, 27. mai 2004

Vaata ka
--------

* Toomas Erm Wilson

Välislingid
-----------

* Meelis Lao on arestimajas, Postimees 22. jaanuar 1997
* Atentaat Meelis Laole, Postimees 5. märts 1997
* Meelis Lao alustab uut elu Eesti Päevaleht, 5. juuli 1997
* Metsamaa mõrva lahendas töö kõneseiretega, Politseileht 1999
* Meelis Lao – mafiooso või ärimees? Eesti Päevaleht 26. aprill 2001
* Mahukate maksuskeemide uurimine jõuab lõpusirgele, Juura 06. august 2003
* Balteco sõtta kaasatud Meelis Lao, politsei, maksuamet ja USA kohus, Eesti Päevaleht, 12. mai 2004
* Mister Lao ja tema naised, Kroonika 27. mai 2004
* McDonald'sis jõu näitamine toob Laole kriminaalsüüdistuse, 11. veebruar 2005
* Kohus mõistis Meelis Lao õigeks. Seadusemuudatus päästis Meelis Lao omavolisüüdistusest!, Postimees 27. oktoober 2007
* Lao firma ML Investments Group sai Gildilt eelmise aasta teises pooles laenu intressiga 50%, kuid riskikapitalifondi aastaaruande kohaselt raha tagastatud, Äripäev 9. juuli 2009
* Meelis Lao firma on üle 11 miljoni krooni makse võlgu, Äripäev 17. juuli 2009
* Meelis Lao: Eesti on nagu endine Nõukogude Liit, Delfi 21. august 2008
* Riigiprokuratuur saatis Meelis Lao taas kohtu ette, Delfi 2. september 2009
* Meelis Lao peksu eest kohtu all Õhtuleht 3. september 2009
* Meelis Lao firma peab riigile maksma ligi 7 miljonit krooni makse, Äripäev 14. september 2009
* Skandaalne ärimees Meelis Lao astub kohtu ette, ERR Uudised, 5. oktoober 2009
* Prokurör tahab Meelis Lao tagaotsitavaks kuulutada, Postimees 10. oktoober 2006,
* Meelis Laod ja pesuärimeest tabas gaasiäris tagasilöök, Eesti Ekspress, 12. november 2009
* Meelis Lao ei tunnistanud end kohtus peksmises süüdi, Postimees, 14. detsember 2009
* Ringkonnakohus mõistis ööklubis kakelnud Lao õigeks, Postimees, 12.04.2010
* Prokurör viis ärimees Meelis Lao süüasja riigikohtusse, Postimees, 1. juuni 2010
* Riigikohus võttis Meelis Lao süüasjas otsuse tegemiseks lisaaega, Postimees, 30.august 2010
* Kalvi mõis müüdi Vene ärimeestele, firmale Belitex Invest (Uus omanikfirma on varem silma paistanud oma juhi Jevgeni Bolšakovi tõttu, kes juhtis varem kütusefirmat Lukoil ja oli Meelis Lao äripartner.), www.e24.ee, 30. august 2010
* Riigikohus tühistas ööklubis kakelnud Meelis Lao õigeksmõistmise, Postimees, 22. september 2010
* Meelis Lao: Imelike inimeste ja seaduste Eesti, Delfi.ee, 21. märts 2011
* "Hommikusöök staariga" | Meelis Lao: mul ei ole surmahirmu, olen elanud huvitava elu, Õhtuleht Youtubes, 14. detsember 2019
* Meelis Lao: kuidas tegelikult Eestit kaitsta, Postimees, 6. juuni 2020